Ixef amezwaru: Tawsit n wungal yettwazdeɣ. Anya, tesla maca ur tumin ara, dɣa tuɣal tettasa-t yal iḍ si ṭṭaq n uxxam-nsen akken ad tzer s wallen-is ma yella d tidet i d-qqaren wat taddart. Yiwen yiḍ twala-t yeffel-d si ṭṭaq n texxamt-is, teḍfer-it nettat d yemma-s, twala-t yekcem ɣer tmeqbert, rif n uẓekka, yeffeɣ-d yiwen n yiziɣer d amellal, teddun jmi netta d Anir dina. Azekka-nni temlal Aniya d Anir teḥka-as ayen i twala deg yiḍ-nni maca netta ur yumin ara, kra i tereḍ ad t-qenne akken ad iruḥ ar udarwic, yugi. Azekka-nni yekker-d Anir ad iruḥ akken ad iẓer amsujji n tnefsit, yeḥka-as ɣef lḥala-is, ɣef leswat-nni d-ttawin yimeẓẓaɣ-is, imexluqen ẓarrent walen-is, tanekra-nni n wuḍan. Amsujji yettwali deg-s limarat n tiderwect maca ur as-yenni ara, yefka-as kra n wussan n ustafu akk d dwa ara as-yekksen teqlaq-nni.